ഇലക്ട്രോണിക്സ് & ഐ.ടി മന്ത്രാലയം
കോവിഡാനന്തര ലോകക്രമം ഇന്ത്യയ്ക്ക് പുതിയ അവസരങ്ങള് വാഗ്ദാനം ചെയ്യുന്നു; യു.എസ്.-ഇന്ത്യാ ബിസിനസ് കൗണ്സിലിന്റെ ഇന്ത്യ ഐഡിയ ഉച്ചകോടിയില് കേന്ദ്ര ഐ.ടി. സഹമന്ത്രി രാജീവ് ചന്ദ്രശേഖര്
'നമ്മുടെ സെമികണ്ടക്ടര് തന്ത്രം വര്ഷങ്ങള്ക്കുള്ളില് ഇന്ത്യയെ ഈ മേഖലയിലെ സുപ്രധാന കക്ഷിയാക്കും: രാജീവ് ചന്ദ്രശേഖര്
യു.എസ്-ഇന്ത്യാ ബിസിനസ് കൗണ്സില്  സംഘടിപ്പിച്ച ഇന്ത്യ ഐഡിയ) ഉച്ചകോടിയില് കേന്ദ്ര ഇലക്ട്രോണിക്, ഐ.ടി. നൈപുണ്യവികസന, സംരംഭകത്വ സഹമന്ത്രി ശ്രീ രാജീവ് ചന്ദ്രശേഖര് പങ്കെടുക്കുകയും ഉല്പ്പാദന സാമ്പത്തിക ശാസ്ത്രത്തെക്കുറിച്ച് സംസാരിക്കുകയും ചെയ്തു.
 തന്റെ പ്രസംഗത്തില് ആമുഖമായി അദ്ദേഹം സൂചിപ്പിച്ചു. 930 ദശലക്ഷം ആളുകളെ വാക്സിനേറ്റ് ചെയ്യുകയെന്ന ശ്രദ്ധേയമായ നേട്ടം കൈവരിച്ചത് ഉയര്ത്തിക്കാട്ടിയ അദ്ദേഹം ഡിസംബറിനകം 1.3 ബില്യണ് ജനങ്ങളെ വാക്സിനേറ്റ് ചെയ്യുകയെന്ന ലക്ഷ്യം വൈകാതെ കൈവരിക്കുമെന്നും ഉറപ്പുനല്കി.
എക്കാലത്തേയും ഏറ്റവും വലിയ വാക്സിന് യജ്ഞംനടത്തുന്നതിന് വിവരസാങ്കേതികവിദ്യയ്ക്ക് ഊന്നല് നല്കിയ പ്രധാനമന്ത്രി ശ്രീ നരേന്ദ്രമോദിയുടെ വീക്ഷണത്തിന് ഈ പരിപാടിയുടെ വിജയത്തിന്റെ നേട്ടം അദ്ദേഹം സമര്പ്പിച്ചു. കോവിന് പോലൊരു വേദിയുടെ വികസനം ഈ സംഘടിതപ്രവര്ത്തനത്തിന്റെ ശക്തമായ പിന്തുണനല്കുക മാത്രമല്ല, ജനങ്ങളെ ശാക്തീകരിക്കുന്നതിനുള്ള ഒരു ഉപകരണമായും പ്രവര്ത്തിച്ചു, ഇപ്പോള് വിവിധ ഗവണ്മെന്റുകള് ഇതിന്റെ ഉപയോഗത്തില് ഉറ്റുനോക്കുകയാണ്. പ്രധാനമന്ത്രി നരേന്ദ്രമോദിയുടെ നേതൃത്വത്തില് ഉയര്ന്നുവരുന്ന നവ ഇന്ത്യയുടെ പ്രതീകമായി അദ്ദേഹം ഇതിനെ ചൂണ്ടിക്കാട്ടി.
''ലോകം ഇപ്പോള് വിശ്വസനീയമായ മൂല്യശൃംഖലകളില് ഉറ്റുനോക്കുന്നതിനാല് കോവിഡാനന്തര ലോകക്രമം ഇന്ത്യയ്ക്ക് പുതിയ അവസരങ്ങള് വാഗ്ദാനം ചെയ്യുന്നുണ്ട്'' കോവിഡ് മഹമാരി ഡിജിറ്റല് സമ്പദ്ഘടനയിലും മുമ്പോട്ടുള്ള രൂപരേഖയിലും ഉണ്ടാക്കിയ പ്രത്യാഘാതങ്ങളെക്കുറിച്ച് സംസാരിച്ചുകൊണ്ട് അദ്ദേഹംപറഞ്ഞു. ഇതൊരു 'വൈ2കെക്ക് സമാനമായ സാഹചര്യ'മാണ്, ഇന്ത്യയിലെ സാങ്കേതികവിദ്യ വ്യവസായത്തിന്റെ ഒരു രോഗബാധിത സൂചനയാണെന്ന് അദ്ദേഹം പറഞ്ഞു. ആഗോളതലത്തില് ഡിജിറ്റല്വല്ക്കരണത്തിന്റെ നിരക്ക് അതിവേഗത്തില് വര്ദ്ധിക്കുകയാണെന്നും ഇന്ത്യയില് മാത്രം തന്നെ 800 ദശലക്ഷം ഉപയോക്താക്കളെ ഇന്റര്നെറ്റുമായി ബന്ധിപ്പിച്ചിട്ടുണ്ടെന്നും അദ്ദേഹം കൂട്ടിച്ചേര്ത്തു. സാര്വത്രിക ഇന്ത്യര്നെറ്റ് ഉള്ക്കൊള്ളല് നരേന്ദ്രമോദി ഗവണ്മെന്റ് ലക്ഷ്യമാക്കുന്നതുകൊണ്ടുതന്നെ ഈ എണ്ണം അതിവേഗത്തില് തന്നെ ഒരു ബില്യണ് കടക്കും. ഇത് ഡിജിറ്റല് ഉല്പ്പന്നങ്ങളുടെയും സേവനങ്ങളുടെയും ആവശ്യകത വര്ദ്ധിപ്പിക്കുകയും അതിലൂടെ സമ്പദ്ഘടന വളര്ത്തുകയും ചെയ്യും.
അടുത്ത അഞ്ചുവര്ഷം കൊണ്ട് ഒരു ത്രില്യണ് ഡോളര് ഡിജിറ്റല് സമ്പദ്ഘടനയായി ഇന്ത്യ വികസനിക്കാന് നോക്കുന്ന സാഹചര്യത്തില് ഇലക്ട്രോണിക്, ഐ.ടി മന്ത്രാലയത്തിനൊപ്പം നൈപുണ്യവികസനത്തിനും നിര്ണ്ണായകമായ പങ്കുവഹിക്കാനുണ്ടെന്നും തന്നില് വിശ്വാസമര്പ്പിച്ച് ഏല്പ്പിച്ച രണ്ടു മന്ത്രാലയങ്ങളുടെ പ്രാധാന്യത്തിന് ഊന്നല് നല്കികൊണ്ട് ശ്രീ ചന്ദ്രശേഖര് പറഞ്ഞു.
ഇന്ത്യയെ ഇലക്ട്രോണിക് ഉല്പ്പാദന രംഗത്തെ സുപ്രധാന പങ്കാളികളാക്കുന്നതിനായി സെമികണ്ടക്ടേഴ്സ് ഇലക്ട്രോണിക് സംവിധാന രൂപകല്പ്പനയും ഉല്പ്പാദന പരിസ്ഥിതിയും വികസിപ്പിക്കുന്നതിനുള്ള രൂപരേഖ നയത്തിനായി ഗവണ്മെന്റ് പ്രവര്ത്തിച്ചുവരികയാണെന്ന് ഇലക്ട്രോണിക് ഉല്പ്പാദനത്തെ ചുണ്ടിക്കാട്ടികൊണ്ട് അദ്ദേഹം പറഞ്ഞു. '' നയപരമായ പ്രവര്ത്തനങ്ങളിലൂടെ ഈ സ്ഥാനം വളര്ത്താനാണ് നാം ശ്രമിക്കുന്നത്'' അദ്ദേഹം കൂട്ടിച്ചേര്ത്തു.
നയരൂപീകരണ പ്രക്രിയയില് പൊതു സ്വകാര്യ പങ്കാളികളുമായി കൂടിക്കാഴ്ച നടത്തുന്നതിനുള്ള ഗവണ്മെന്റിന്റെ തുറന്ന മനസിനെക്കുറിച്ച് ഈ സെഷനിലെ മോഡറേറ്റര് ആയിരുന്ന ആപ്പിള് ഇന്ത്യയുടെ മാനേജിംഗ് ഡയറക്ടര് ശ്രീ വിരാട് ഭാട്ടിയയുമായുള്ള ആശയവിനിമയത്തില് അദ്ദേഹം വ്യക്തമാക്കി. ''നയരൂപീകരണത്തില് കൂടിക്കാഴ്ച സമീപനം ഞങ്ങളുടെ ഗവണ്മെന്റിന്റെ ഡി.എന്.എയാണ്. ഉപഭോക്താവിന്റെ ജീവിതം സുഗമമാക്കുകയും വ്യാപരം ലളിതമാക്കുകയും ചെയ്യുകയെന്ന രണ്ട് ഗുണമാണ് ഓരോ നയത്തേയും നയിക്കുന്നത്''' അദ്ദേഹം കൂട്ടിച്ചേര്ത്തു. '' കൂടിക്കാഴ്ചയ്ക്ക് ഞങ്ങള്ക്ക് തുറന്നമനസാണ്. ജനങ്ങളുമായി ഇടപഴകുന്നതില് ഞങ്ങള്ക്ക് തുറന്നമനസാണ്. ഞങ്ങളെ നയിക്കുന്നതിനായി അക്കാദമിയയേും, വ്യവസായത്തിലേയും എല്ലാ പങ്കാളികളെയും ഒന്നിച്ചുകൊണ്ടുവന്ന് മെയ്റ്റ് വൈയില് ഞങ്ങള് ഉപദേശക ഗ്രൂപ്പുകള് രൂപീകരിക്കുന്നു'' അദ്ദേഹം കൂട്ടിച്ചേര്ത്തു.
അതിവേഗത്തിലുള്ള ഡിജിറ്റല്വല്ക്കരണം ഡിജിറ്റല് സേവനങ്ങളുടെ ആവശ്യം വര്ദ്ധിപ്പിക്കുകയും ശേഷിയെ മറികടന്ന അത് വൈദഗ്ധ്യമുള്ള ആളുകളുടെ കുറവ് ഇടക്കാലത്തുണ്ടാക്കുന്നതിലേക്ക് നയിച്ചിട്ടുണ്ടെന്നും വൈദഗ്ധ്യമുള്ള ആളുകളുടെ അടിയന്തിര ആവശ്യത്തെക്കുറിച്ച് സംസാരിച്ചുകൊണ്ട് അദ്ദേഹം പറഞ്ഞു. '' ഇന്ത്യ ഒരു നൈപുണ്യതലസ്ഥാമായി ഉയര്ന്നുവരണമെന്ന് പ്രധാനമന്ത്രി ഞങ്ങള്ക്ക് അനുശാസനം നല്കിയിട്ടുണ്ട്'' അദ്ദേഹം സൂചിപ്പിച്ചു. പരമ്പരാഗത നൈപുണ്യത്തിന് കൂടുതല് പ്രചോദനം നല്കികൊണ്ടും, ശക്തമായ വ്യവസായബന്ധിതമാക്കിയും തൊഴില് സാദ്ധ്യതയുമൊക്കെ ഉള്ക്കൊള്ളുന്ന ഒരു പുതിയ സമീപനം നൈപുണ്യവല്ക്കരണത്തിന് നല്കുന്നുണ്ട്, അതിലൂടെ തുടര്ച്ചയായ നൈപുണ്യവല്ക്കരണം സാദ്ധ്യമാകുമെന്നും അദ്ദേഹം അറിയിച്ചു.